Dear Evan Hansen

Dear Evan Hansen er en amerikansk musikal fra 2021, regissert av Stephen Chbosky etter et manus av Steven Levenson. Filmen hadde premiere under Toronto International Film Festival i september 2021, og ble sluppet i USA den 24. september 2021 av Universal Pictures.

Filmen ble blant annet kritisert for å ha Ben Platt (som var 27 år gammel på dette tidspunktet) i rollen som en high school-elev. Dette kan ha vært på grunn av nepotisme, fordi hans far Marc Platt var produsent for filmen.

Sammendrag 
Sytten år gamle Evan Hansen lider av sosial angst og depresjon. Terapeuten hans anbefaler at han burde skrive brev til seg selv. Evans mor, Heidi, foreslår at han ber folk signere gipsen hans på armen, etter at Evan hadde falt ned fra et tre og brakk armen. På skolen skriver Evan dagens brev til seg selv, og lurer på om noen ville legge merke til det hvis han forsvant. Evans klassekamerat, Connor Murphy, tilbyr å signere gipsen hans. Men han oppdager også Evans brev, og blir rasende over omtalen av søsteren hans, Zoe, som Evan er forelsket i. I troen på at Evan bare skrev brevet for å provosere ham, løper Connor sin vei med Evans brev i hånden. Tre dager senere blir Evan sendt til rektors kontor og blir fortalt av Connors foreldre, Cynthia og Larry, at Connor har begått selvmord.

Til tross for Evans forsøk på å fortelle sannheten, mistolker de to brevet Connor stjal som et selvmordsbrev adressert til Evan. At Connor hadde skrevet navnet sitt på Evans gips på armen styrker deres overbevisning om at Evan og Connor var gode venner. Evan blir deretter invitert hjem til Murphy-familien. Evan finner derfor på et vennskap mellom seg selv og Connor. Han dikter opp en historie om at han brakk armen mens han var sammen med Connor til en frukthage som Murphy-familien tidligere hadde besøkt. Evan får en venn av familien, Jared, til å opprette tilbakedaterte e-poster mellom ham og Connor for å bekrefte fortellingene hans. Alana Beck, en klassekamerat med psykiske problemer som ligner på Evans problemer, foreslår The Connor Project som en studentgruppe viet til å holde Connors minne i live.

I løpet av denne forsamlingen holder Evan en tale om sin ensomhet og sitt vennskap med Connor, og gjenforteller historien om turen deres til frukthagen. En video av talen går viralt på Internett, med Evans ord som brukes som håp for mennesker som håndterer psykisk sykdom. Connors søster Zoe blir overveldet av den store positive mottakelsen, og takker Evan for å hjelpe familien hennes. Evan og Alana lanserer en crowdfunding-kampanje gjennom The Connor Project for å gjenåpne frukthagen. Evan begynner å neglisjere sin egen mor, prosjektet og terapien sin til fordel for å tilbringe tid sammen med Murphy-familien. Når Zoe kommer bort til Evans hus en kveld, innrømmer hun følelsene sine for ham og de to innleder en romanse. I mellomtiden dukker Heidi opp hos Murphy-familien til middag, hvor Cynthia og Larry tilbyr å gi Connors college-fondet som etter planen skulle gått til Evan. Heidi avslår, og nekter å ta imot veldedighet fra det velstående Murphy-ekteparet. Når Alana begynner å tvile på Evans vennskap med Connor, sender Evan henne brevet, og påstår at dette var Connors selvmordsbrev.

Alana legger ut brevet på sosiale medier på vegne av The Connor Project. Men kommentatorer på internett stiller spørsmål ved hvorfor Connor bare skrev et selvmordsbrev til Evan, men ikke til sin egen familie. Derfor begynner folk å anklage Connors foreldre for å ha mishandlet Connor og forårsaket selvmordet hans. Under en krangel mellom Cynthia og Larry tilstår Evan hva han har gjort. Men Murphy-familien bestemmer seg for å holde sannheten skjult, av respekt for Connors minne. Evan innrømmer overfor moren sin at fallet hans ned fra treet egentlig var et selvmordsforsøk. Evan ønsker å ta ansvar for det han har gjort, og laster opp en video som innrømmer hele sannheten.

Rolleinnehavere  
 Ben Platt som Evan Hansen
 Kaitlyn Dever som Zoe Murphy
 Amandla Stenberg som Alana Beck
 Nik Dodani as Jared Kalwani
 Colton Ryan som Connor Murphy
 Danny Pino som Larry Mora
 Julianne Moore som Heidi Hansen
 Amy Adams som Cynthia Murphy
 DeMarius Copes som Oliver
 Liz Kate as Gemma
 Zoey Luna som Leila
 Isaac Powell som Rhys
 Marvin Leon som Skye
 Hadiya Eshe som Cherise
 Julia Chen Myers som Naomi
 Gerald Caesar som Josh
 Avery Bederman som Isabelle
 Swift Rice som Mr. Howard
 Tommy Kane som Greg
 Aimee Garcia som en biliotekar
 Mariana Alvarez som Mrs. G.

Referanser

Eksterne lenker 
 

Filmer fra 2021
Musikkfilmer fra USA